text: Hvordan bekæmpe ulovlig graffiti? Gør den lovlig!
  17 oktober 2015 kl. 13.28
  I Esbjerg bekæmper man ulovlig graffiti ved at give graffiti-malerne steder, hvor de lovligt kan male og spraye.
  I Esbjerg konkurrerede de i dag om bymesterskabet i graffiti. Byen satser nemlig nu mere på street-art og graffiti – ligesom i storbyer, fortæller René Holm, der er formand for Kunstrådet i Esbjerg kommune.
  Han er selv gammel graffiti-maler – fra dengang, hvor det var meget svært at finde et sted, hvor det var lovligt at spraye.
  
  